Politiet synes hun overreagerer, men Achena er så vred over at hun blev tiltalt på engelsk, at hun kræver en undskyldning eller en ny sagsbehandler.

- Jeg er kommet i den situation, at jeg er blevet pisset så grueligt meget af, at jeg på det nærmeste ryster af raseri... og der skal meget til.

- Men at kommunens sagsbehandler - alene ud fra mit navn - antager, at jeg er engelsktalende og dermed ikke-dansk, det er på ingen måde i orden...

Lige til info: Er ikke så god til engelsk

- Jeg finder mig ikke i at blive anklaget for at være indvandrer, der taler engelsk.

- Jeg, der er så pære-DANSK, at selv mine blodlegemer er røde og hvide...

- Og lige til info er jeg ikke ret god til engelsk...

Sådan skriver Achena Marguerite Cassandra Hansen, hvis danskfødte forældre har opkaldt hende efter en gudinde, i en mail til nationen! og Gladsaxe Kommune.

Cassandra - som også har været i kontakt med Vestegnens Politi for at melde den pågældende sagsbehandler for racisme - kræver nemlig en uforbeholden undskyldning fra Jobcenteret for den telefonbesked, der blev indtalt på engelsk forleden.

Man snakker dansk - til mig ihvertfald

- Håber du vil bringe sagen, for jeg er godt nok ikke tilfreds med det her.

- Svaret fra Københavns Vestegns politi er, at jeg overreagerer og at der ikke er noget i racisme-paragraffen, der kan underbygge at jeg føler mig meget stærkt diskrimeneret.

- Så i bund og grund skal jeg finde mig i at blive antaget for at være engelsk-talende I DANMARK.

- Og lige der, kunne jeg ikke være mere uening... i DK snakker vi dansk, i hvert fald til mig.

- Jeg gav sagsbehandleren en chance for at ringe med en undskyldning, men fik mere et forsvar og en forklaring om, at vedkommende lige havde snakket med en engelsktalende person.

- Jeg er noget så mega hamrende ligeglad, og jeg ønsker en anden sagsbehandler efter dette, skriver Cassandra, der i dag modtog dette foreløbige svar fra kommunen:

Hvad mener du? Forstår du godt, at Achena er blevet vred - og hvad synes du kommunen skal svare?